open-index/open-wikipedia-markdown huggingface dataset:
அசுபாரகேல்சு

thumb| வலது|''Beaucarnea recurvata'' இல் இரண்டாம் நிலை தடித்தல் முறையால் உருவாக்கப்பட்ட மரம்|180px
**அசுபாரகேல்சு** (தாவர வகைப்பாட்டியல் : *Asparagales*, *asparagoid lilies*) என்பது பூக்கும் தாவர மரபுநெறி குழுமம் (APG)  ஏற்றுக் கொண்டுள்ள தாவர வகைப்பாட்டியலின் படி உள்ள வரிசைகளில் ஒன்றாகும். இந்த வரிசை அதன் பெயரை அசுபாரகேசியே என்ற தாவரக் குடும்பத்திலிருந்து பெற்றது. இவ்வரிசை ஒருவித்திலை வகையின் கீழ் வைக்கப்பட்டுள்ளது. இப்பெயர்  முதலில், 1977 இல் கூபரால் முன்மொழிப்பட்டது. பின்னர் 1985 இன் இடால்கிரென் அமைப்பிலும், பின்னர் 1998, 2003 மற்றும் 2009 இல் APG இல் எற்கப்பட்டது. டிஎன்ஏ வரிசை பகுப்பாய்வு லிலியால்ஸில் முன்னர் சேர்க்கப்பட்ட பல தாவரக்குழுக்கள், உண்மையில் லிலியாலேஸ், அசுபாரகேல்சு மற்றும் டியோஸ்கோரேல்ஸ் ஆகிய மூன்று வரிசைகளில் மறுபகிர்வு செய்யப்பட வேண்டும் என்று சுட்டிக்காட்டியது. அசுபாரகேல்சு ஆகியவற்றின் குடும்பங்களின் எல்லைகள் சமீபத்திய ஆண்டுகளில் தொடர்ச்சியான மாற்றங்களுக்கு உட்பட்டுள்ளன; எதிர்கால ஆராய்ச்சி மேலும் மாற்றங்கள் மற்றும் இறுதியில் அதிக உறுதித்தன்மைக்கு வழிவகுக்கும். APG சுற்றறிக்கையில், 14 குடும்பங்கள், 1,122 இனங்கள் மற்றும் சுமார் 36,000 இனங்கள் கொண்டதாக, இத்தாவர வகைப்பாட்டியல் வரிசை உள்ளது.

## வகைப்பாட்டியல்
ஆஞ்சியோஸ்பெர்ம் ஃபைலோஜெனி குழு அமைப்பிற்குள் 14 குடும்பங்கள், 1,122 இனங்கள் மற்றும் சுமார் 25,000-42,000 இனங்கள் கொண்ட அசுபாரகேல்சு என்பது ஒருவித்திலைகளுக்குள் மிகப்பெரிய வரிசையாகும். இதனால் அனைத்து ஒருவித்திலைகளுக்கும் 50% மற்றும் பூக்கும் தாவரங்களில் 10-15% ஆகும்.   அசுபாரகேல்சு என்ற பெயருக்கான தாவரவியல் அதிகாரம் யோகன் என்ரிக் ஃபிரெட்ரிக் லிங்க் (1767-1851, Johann Heinrich Friedrich Link) என்பவருக்கு உரியதாகும். அவர் 1829 ஆம் ஆண்டில் *[[சாத்தாவாரியினம்|அசுபாரக]]<nowiki/>சு*  உள்ளடக்கிய உயர் வரிசை வரிவிதிப்பிற்காக 'அசுபாரசினே' என்ற வார்த்தையை உருவாக்கினார். இருப்பினும் அடான்சன் மற்றும் சூசுசியோவும் முன்பு அவ்வாறு கூறியிருந்தனர். அசுபாரகேல்சின் முந்தைய சுற்றறிக்கைகள் 'அசுபாரகேல்சு' என்ற வார்த்தையை, முதன்முதலில் பயன்படுத்திய ப்ரோம்ஹெட் (1838) என்பவர் எனத் தெரியவருகிறது.

அசுபாரகேல்சிற்கான ஒரு மரபினக் கிளை மரம், பொதுவாக  குடும்பங்களாகவும், குழுக்களையும் உள்ளடக்கியுள்ளது. ஆனால் அவை இப்போது துணைக் குடும்பத் தரத்திற்குக் குறைக்கப்பட்டுள்ளன. அவைகள் கீழே காட்டப்பட்டுள்ளது.  

## இதன் உட்பிரிவுகள்

[thumb| வலது|இருண்ட பைட்டோமெலன் கொண்ட கோட் கொண்ட ''இப்பியாஸ்ட்ரம்'' [வித்து|விதைகள்]]

## பயன்கள்
அசுபாரகேல்சு பல முக்கியமான பயிர் தாவரங்களையும், அலங்கார தாவரங்களையும் உள்ளடக்கியது. பயிர்களில் அல்லியம், அசுபாரகசு,  வெண்ணிலா ஆகியவை அடங்கும், அதே சமயம் அலங்காரங்களில் கருவிழிகள், பதுமராகம், ஆர்க்கிட்டுகள் ஆகியவை அடங்கும். 

## மேற்கோள்கள்
 
* 
* 

## வெளியிணைப்புகள்
*  
* 
* 
* : Families included in the checklist
* 
* 

பகுப்பு:பூக்கும் தாவரங்கள்
பகுப்பு:பூக்கும் தாவர வரிசைகள்
பாடி மாதா

**பாடி மாதா/சமரியா மாதா** (*Badi Mata*) என்பவர் நோய்களிலிருந்து சுகமாக்கும் ஓர் இந்து தெய்வம்.பாடி மாதா, இது போன்ற ஏழு சகோதரி தெய்வங்களின் குழுவில் ஒன்றாகும். சாமரிய மாதா/பாடி மாதா சமர்களுடன் நட்பு கொண்டவர் ஆவார். சகாரியா, சாமர் மற்றும் கமர் போன்ற சில பழங்குடியினரால் பாடி மாதா வழிபடப்படுகிறது. இவரது கோபம் மக்களைப் பெரியம்மை நோயால் பாதிக்கச் செய்கிறது என்று இவரை வணங்குபவர்கள் நம்புகின்றனர். மாதாவை வழிபடுபவர்கள் மாதாவினைக் கோபத்திலிருந்து சமாதானப்படுத்த ஆடுகளைப் பலியிடுகிறார்கள்.

பாடி மாதாவின் சகோதரிகள் சீத்தலா தேவி, புல் மாதா, பன்சாகி மாதா, குசுலியா மாதா, கன்கர் மாதா மற்றும் மல்பால். இவர் சின்னம்மையுடன் தொடர்புடைய சோட்டி மாதா மற்றும் தட்டம்மை நோயுடன் தொடர்புடைய சென்ட்ரி மாதா ஆகியோருடன் தொடர்புடையவர்.

## மேற்கோள்கள்

பகுப்பு:இந்து பெண் தெய்வங்கள்
நஞ்சய்யா ஹொங்கனூரு

**நஞ்சய்யா ஹொங்கனூரு** (*Nanjaiah Honganuru*, ) கர்நாடக மாநிலத்தைச் சேர்ந்த ஒரு இந்திய கன்னட நாட்டுப்புறவியலாளர் ஆவார், இவர் மைசூர் பல்கலைக்கழகத்தில் நாட்டுப்புறவியல் பேராசிரியராக உள்ளார்.

நாட்டுப்புறவியல் குறித்த இவரது புத்தகங்களில் **சமக்ரா கன்னட கடேகலு** (ஆசிரியராக), **ஜனபத தாச சம்பிரகா** மற்றும் **ஜனபத சிரி** ஆகியவை முக்கியமானதாகும். .2017 ஆம் ஆண்டில், சாம்ராஜ்நகரில் நடைபெற்ற முதல் "ஜனபத மகாசம்மேளனத்தில்" முனைவர். நஞ்சய்யா தான் தலைமை வகித்தது குறிப்பிடத்தக்கது.

## புத்தகங்கள்
ஹொங்கனூருவின் புத்தகங்கள் பின்வருமாறு

* ராசையா அவர ஜீவன மட்டு ராஜநீதி
* பா.ராசையா
* ஜனபத சிரி
* ஸ்தலனமகளு 
* பாரதிய ஜனபதம்
* சமக்ரா கன்னட கடேகலு இரண்டு தொகுதிகள்
* ஒசகன்னந்த  கவிகளு மட்டு நாடககாராறு
* ஜானபத மட்டு சலசீலேட்  (ஆராய்ச்சி நூல்)
* தக்கே பொம்மன்னா
* ஜானபாதம் அத்யாயனம் விபின்னா நெலேகலு
* சாமராஜநகரம் தாலுகானா ஸ்தானமகல அத்யயன

## கட்டுரைகள்
அவரது கட்டுரைகள் பின்வருமாறு

* "ஸ்தலனமகலு", 1997
* "டி. நரசிப்புரா தலோகினா ஸ்தலனமகலு", 1998
* "ஹொங்கனுரினா ஷிஷுபிரசாகலு", 1999
* "குண்ட்லுபேட்டை பரிசரட ஸ்தலனமகலு", 2000
* "ஜனபத தாசா சம்பிரதாய", 2003
* "பாதலாவனேத ஹால்லிகலு", 2005
* "கிராமினா சம்ஸ்கிருதி இந்து மட்டு நாலே", ஜனபாத கர்நாடகா எண்-1, தொகுதி-4, பிரசரங்கா, கன்னட பல்கலைக்கழகம், ஹம்பி, 2005
* "சாரஸ்வதா தபஸ்விஃ ஒண்டு ஸ்துலா பரிசயா", வித்வான்மானி-வித்வான் எம். சிவகுமாரசுவாமி மைசூரின் பாராட்டு தொகுதி, 1999 இல் தோன்றியது. 
* "ஜனபத த்ரிஷ்டிஃ மாகி", பஹுஜானா கர்நாடகா வாரா பத்ரிகே சஞ்சிகே-2,2001 
* "மைசூர் ஜில்லியா மாதா மன்யாகலு", பிரஜாமாதா மைசூர் ஜில்லிய விஷேஷங்கா 
* சம்ஸ்க்ருதிகா அண்ணேயதேயா கன்யா நெலேகல அப்தா ஹுடுகாட்டா
* தக்ஷிண கர்நாடகா அடா ஹெசருகலு
* தக்கேய பொமன்னா : ஜானபதா பிரக்னே
* சாமாஜிகா ந்யதா பரிபாலக்ரகி ராஜஸ்ரீ ஸ்ரீ நல்வாடி கிருஷ்ணராஜா வோடயாறு 
* ரத்னாகரவர்ணீய பரதேஷா வைபவ : ஜானப்டியா நெலே

## மேற்கோள்கள்

பகுப்பு:சாமராசநகர் மாவட்ட நபர்கள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:நாட்டுப்புறவியலாளர்கள்
காங்கிலு (நடனம்)

thumb|கங்கேலு நடனம்
**காங்கிலு** (*Kangilu*) அல்லது **கங்கீலு** (*Kangeelu *) என்பது இந்தியாவின்  கர்நாடக சமூகங்களுக்கு குறிப்பாக உடுப்பிபகுதி மக்களுக்கு முக்கியத்துவம் வாய்ந்த ஒரு பாரம்பரிய நாட்டுப்புற நடனம் ஆகும். இது மண்டல் சமூகத்தால் நிகழ்த்தப்படும் ஒரு ஆன்மீக நாட்டுப்புற நடன வடிவமாகும்.  முழு நிலவு நாளில் மட்டுமே நிகழ்த்தப்படும் இது நோய், தீய சக்திகள் மற்றும் பிற எதிர்மறை ஆற்றல்களைத் தவிர்ப்பதற்கும், அமைதி, நல்லிணக்கம் மற்றும் சமூக உணர்வை வளர்ப்பதற்கும் பயன்படுவதாக நம்பப்படுகிறது. கங்கேலு என்பது வெறும் நடனம் மட்டுமல்ல, ஐந்திற்கும் மேற்பட்ட உறுப்பினர்கள் ஒரே மாதிரியான உடைகளையும் ஒப்பனையையும் அணிந்து நடத்தும் ஒரு நடனச் செயலாகும்.  

## நடன வடிவம்
துளு மொழியில் "காங்" என்றால் பாக்கு மரம் என்று பொருள்படும். அதற்கேற்ப நடனக் கலைஞர்களும் பாக்கு நாரால் செய்யப்பட்ட ஆடைகளை அணிந்து ஆடுவதால் இந்த நடனம் இப்பெயரைப் பெற்றுள்ளது. இந்த நடனம் துளுவ நாட்காட்டியின் (மார்ச் மாதத்தில்) மாய் மாதத்தின் முழுநிலவு நாளில் (பௌர்ணமி) நிகழ்த்தப்படுகிறது.

வேகமான மற்றும் விரைவான தாளங்கள், சக்திவாய்ந்த மற்றும் அழகான நடன அசைவுகள் மற்றும் படிகளுடன் குழு உறுப்பினர்களுடன் சரியான ஒத்திசைவு போன்ற அனைத்து நாட்டுப்புற நடனங்களிலும் இருக்கும் அதே தன்மையுடன் இதுவும் வியக்கத்தக்க நடன நிகழ்ச்சிகளில் ஒன்றாக இருந்து வருகிறது. காங்கிலு நடனத்திற்கு முன், நடனக்கலைஞர்கள் தங்கள் தெய்வமான கடகேஸ்வரி அல்லது துர்காவை வணங்கி, பின்னரே தலைப்பாகை அல்லது பாக்கு கீற்றுகளால் ஆன தலைக்கவசத்தையும் அணிகிறார்கள்

## மேற்கோள்கள்

பகுப்பு:கர்நாடகப் பண்பாடு
பகுப்பு:இந்திய நாட்டுப்புற நடனங்கள்
சிகுவனாபா

**சிகுவனாபா** ( *Siguanaba* ) என்பது நடு அமெரிக்க நாட்டுப்புறக் கதைகளில் தோன்றும் ஒரு இயற்கைக்கு அப்பாற்பட்ட பாத்திரமாகும். இருப்பினும் இது மெக்சிகோவிலும் கதை வடிவில் கூறப்படுகிறது. தனது வடிவத்தை மாற்றிக்கொள்ளும் ஆவியான இது பொதுவாக பின்னால் இருந்து பார்க்கும்போது ஒரு கவர்ச்சியான, நீண்ட முடி கொண்ட பெண்ணின் வடிவத்தை எடுக்கும். இவள் தன் முகத்தை குதிரையின் முகமாகவோ அல்லது மண்டையோடாகவோ மாற்றிக்கொண்டு ஆண்களை ஆபத்தில் ஆழ்த்துவாள்.

சிகுவனாபா பற்றிய கதைகள் காலனித்துவ காலத்தில் எசுப்பானியாவில் இருந்து இலத்தீன் அமெரிக்காவிற்கு கொண்டு வரப்பட்டிருக்கலாம். இது பழங்குடியினர் மற்றும் *மெஸ்டிசோ* மக்கள் மீது கட்டுப்பாட்டைப் பயன்படுத்துவதற்கான வழிமுறையாக காலனித்துவவாதிகளால் பயன்படுத்தப்பட்டது. 

## தோற்றம்
சிகுவனாபா நிர்வாணமாகவோ அல்லது மெலிந்த வெள்ளை அல்லது கருப்பு ஆடைகளை அணிந்த ஒரு அழகான பெண்ணாக தோன்றுவாள். அவள் வழக்கமாக ஒரு பொது நீர் ஏரி, ஆறு அல்லது பிற நீர் ஆதாரங்களில் குளிப்பது போல் தோன்றுவாள்.  மேலும் சில சமயங்களில் துணி துவைப்பதையும் காணலாம்.  இருண்ட, நிலவு இல்லாத இரவுகளில் தனிமையில் இருக்கும் ஆண்களை முதலில் தன் முகத்தைப் பார்க்க விடாமல் கவர்ந்து இழுக்க அவள் விரும்புவாள்.  ஆழமான பள்ளத்தாக்குகள் மற்றும் இருண்ட காடுகளில் அவர்களை அழைத்துச் செல்ல  அத்தகைய ஆண்களை அவள் தூண்டுவாள். 

குவாத்தமாலாவில், சிகுவனாபா மிக நீண்ட கூந்தலுடன் அழகான, கவர்ச்சியான பெண்ணாகத் தோன்றுவதாக கதைக் கூறப்படுகிறது. குதிரையின் முகமாகவோ அல்லது மனித மண்டை ஓடாகவோ வெளிப்படும் அவள் கடைசி தருணம் வரை தன் முகத்தை வெளிப்படுத்த மாட்டாள்.  அவளால் பாதிக்கப்பட்ட ஒருவன் (பொதுவாக ஒரு விசுவாசமற்ற மனிதன்) பயத்தால் இறக்கவில்லை என்றால், அவன் அவளது பார்வையால் பைத்தியம் பிடிக்கிறான்.   சிகுவனாபா ஒரு ஆணின் காதலியின் தோற்றத்தைப் போல தோன்றி அவனை வழிதவறச் செய்யலாம். 

குழந்தைகளுக்குத் தோன்றும் போது, சிகுவனாபா குழந்தையின் தாயைப் போலத் தோன்றுவாள். அவள் குழந்தையை தொட்டவுடன், அதற்கு பைத்தியம் பிடித்து விடும். பின்னர் பாதிக்கப்பட்ட குழந்தையை காட்டுக்குள் அழைத்துச் செல்வாள். 

## பாதுகாப்பு
பாரம்பரிய முறைகள் சிகுவனாபாவை விரட்டுவதாக கூறப்படுகிறது. குவாத்தமாலாவிற்கும் எல் சால்வடோருக்கும் இடையிலான எல்லைப் பகுதிகளில், சிகுவனாபாவைப் பார்ப்பவர்கள் சிலுவையின் அடையாளத்தை அவள் மீது வைப்பார்கள் அல்லது தங்கள் கத்தியைக் கடிப்பார்கள். அதே நேரத்தில் தீய ஆவி தன்னை பிடிப்பதிலிருந்தும் பயம் இரண்டையும் விரட்டுகிறார்கள். 
வலது|thumb| சிகுவனாபா சில சமயங்களில் நிர்வாணமாகத் தன் தலைமுடியை கோதிக்கொள்ளும் ஒரு ஓவியம்
குவாத்தமாலாவில் சிகுவனாபா *லா சிகுவனாபா* என்று அழைக்கப்படுகிறாள். அவள் ஒண்டுராசில் *சிகுவா* என்றும், எல் சால்வடாரில் *சிகுவனாபா* என்றும், கோஸ்ட்டா ரிக்காவில் *செகுவா* என்றும் அழைக்கப்படுகிறாள். பெயர் இடத்துக்கு இடம் மாறினாலும், சிகுவனாபாவின் தோற்றமும் செயல்களும் மாறாமல் இருக்கின்றன. 
## மேற்கோள்கள்

*
*
*
*
*
*
*

## மேலும் படிக்க
*

பகுப்பு:தொன்மவியல் குதிரைகள்
1-குளோரோநாப்தலீன்

**1-குளோரோநாப்தலீன்** (*1-Chloronaphthalene*)  என்பது C10H7Cl என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஓர் அரோமாட்டிக்கு சேர்மமான இது நிறமற்றதாகவும்  எண்ணெய் நிலையிலான நீர்மமாகவும் காணப்படுகிறது. படிகங்களின் ஒளிவிலகல் எண்ணை அமிழ்வு முறை  மூலம் தீர்மானிக்க பயன்படுகிறது. 1-குளோரோ நாப்தலீன் சேர்மம் 2-குளோரோ நாப்தலீனுக்கு ஒரு மாற்றியம் ஆகும்.

## தயாரிப்பு
1-குளோரோநாப்தலீன் நேரடியாக நாப்தலீனின் குளோரினேற்ற வினை மூலம் பெறப்படுகிறது.  இரண்டு ஒற்றை குளோரினேற்ற மாற்றியங்களான 1-குளோரோ நாப்தலீன் மற்றும் 2-குளோரோ நாப்தலீன் ஆகியவற்றுடன் கூடுதலாக இருகுளோரோ நாப்தலீன் மற்றும் முக்குளோரோ நாப்தலீன் போன்ற  வழிப்பெறுதிகளும் உருவாகின்றன.

## பயன்பாடுகள்
இந்த நச்சு, முனைவற்ற கரிமக்குளோரின் சேர்மம்  சில நேரங்களில் சக்திவாய்ந்த உயிர்க்கொல்லியாகப் பயன்படுத்தப்படுகிறது.  மேலும் இது கபசிலியம் என்றும் அழைக்கப்படுகிறது.  கப்பல் கொள்கலன்களின் மரத் தளங்களில் பூச்சிக்கொல்லி மற்றும் பூஞ்சைக் கொல்லியாக செயல்படுகிறது, ர்டேன் ஒரு லேசான, எரிச்சலூட்டும் வாசனையைக் கொண்டுள்ளது. 1948 முதல் 1988 வரையிலான காலத்தில் அமெரிக்காவில் பயன்படுத்தப்பட்ட குளோர்டேன் என்ற பூச்சிக்கொல்லியின்  பங்கை இது செய்கிறது.

1-குளோரோ நாப்தலீன் 1970 ஆம் ஆண்டுகளில் எண்ணெய்கள், கொழுப்புகள் ஆகியவற்றிற்கான பொதுவான கரைப்பானாகவும் பயன்படுத்தப்பட்டது.  படிகங்களின் ஒளிவிலகல் குறியீட்டெண்ணைக் கண்டறியவும் இது பயன்படுகிறது.

## மேலும் காண்க
*1-புரோமோநாப்தலீன்
*1-புளோரோநாப்தலீன்

## மேற்கோள்கள்


பகுப்பு:குளோரோ அரீன்கள்
பகுப்பு:1-நாப்தைல் சேர்மங்கள்
அகன்சா குமாரி

**அகன்சா குமாரி** (*Akanksha Kumari*) ஜவஹர் நவோதயா வித்யாலயாவின் மேனாள் மாணவியும், பிர்சா தொழில் நுட்ப நிறுவனத்தில் (சிந்த்ரி) இளநிலைப் பொறியியல் பட்டம் பெற்றவரும் ஆவார். ஹசாரிபாக்கினைச் சேர்ந்த அகன்சா குமாரி, இந்தியாவில் நிலத்தடி சுரங்கத்தில் பணிபுரியும் முதல் இந்தியப் பெண் பொறியாளர் ஆவார். 2021ஆம் ஆண்டில் இவர் வடக்கு கரன்புரா பகுதியில் உள்ள சூரி சுரங்கத்தில் மத்திய நிலக்கரி வயல்களில் பணியமர்த்தப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஜார்க்கண்டு நபர்கள்
எடையூர் (கேரளம்)

**எடையூர்** (*Edayoor*) என்பது இந்தியாவின், கேரளத்தின், மாலப்புறம் மாவட்டத்தில் உள்ள ஒரு சிற்றூர் ஆகும்.

## நிலவியல்
எடையூர் இந்திய மாநிலமான கேரள மாநிலத்தின் மலப்புரம் மாவட்டத்தில் உள்ள குட்டிப்புரம் ஊராட்சி ஒன்றியத்தில் அமைந்துள்ளது. இது வட கேரளப் பிராந்தியத்தைச் சேர்ந்தது. இந்த ஊர் மாவட்டத் தலைமையகமான மலப்புறத்திலிருந்து 17 கி.மீ. தெற்கே அமைந்துள்ளது.

இதன் அருகில் உள்ள ஊர்களாக இரிம்பிளாயம் (8 கி.மீ.), மூர்க்கநாடு (8 கி.மீ.), ஆதவநாடு (8 கி.மீ.), மரக்கரை (9 கி.மீ.), புழக்கத்திரி (11 கி.மீ.) ஆகியவை உள்ளன. எடையூரின் வடக்கே மங்கடா ஊராட்சி ஒன்றியமும், கிழக்கே பட்டாம்பி ஊராட்சி ஒன்றியமும், வடக்கே வெங்கரா ஊராட்சி ஒன்றியமும், தெற்கே திரிதாலா ஊராட்சி ஒன்றியமும் சூழ்ந்துள்ளன.

இதன் அருகில் உள்ள நகரங்களாக மலப்புறம், பெரிந்தல்மண்ணை, திரூர், பொன்னானி ஆகியவை உள்ளன.

## மக்கள்தொகையியல்
2001 இந்திய மக்கள்தொகைக் கணக்கெடுப்பின் படி, எடையூரின் மக்கள் தொகை 30,462 ஆகும். இதில் ஆண்கள் 14,702 பேரும், பெண்கள் 15,760 பேரும் உள்ளனர்.

## போக்குவரத்து
எடையூர் கிராமம் குட்டிப்புரம் நகரம் வழியாக பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 எடப்பல் வழியாக செல்கிறது. இச்சாலை வடக்கு பகுதியில் கோவா மற்றும் மும்பையுடன் இணைகிறது. தெற்கு பகுதியில் கொச்சி மற்றும் திருவனந்தபுரத்தை இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் குட்டிப்புரத்தில் உள்ளது.

## குறிப்பிடத்தக்கவர்கள்

* அகமது குட்டி, சர்வதேச அளவில் அங்கீகரிக்கப்பட்ட இஸ்லாமிய அறிஞர் மற்றும் பைசல் குட்டியின் தந்தை, புகழ்பெற்ற சட்டப் பேராசிரியர், வழக்கறிஞர், கட்டுரையாளர், பேச்சாளர்.

## மேற்கோள்கள்

பகுப்பு:Coordinates on Wikidata
பகுப்பு:மலப்புறம் மாவட்ட சிற்றூர்கள்
பெங்காலான் கெம்பாஸ்

**பெங்காலான் கெம்பாஸ்** நெகிரி செம்பிலான் மலாய் மொழி: *Pongkalan Kompeh*; (மலாய்; ஆங்கிலம்: *Pengkalan Kempas*; சீனம்: 彭卡兰甘巴斯; ஜாவி: ڤڠكالن كمڤاس) என்பது மலேசியா, நெகிரி செம்பிலான், போர்டிக்சன் மாவட்டத்தில் உள்ள ஒரு சிறுநகரம். போர்டிக்சன் நகரத்திலிருந்து 34&nbsp;கி.மீ. தொலைவில் இருக்கும் இந்த நகரத்தில், மலேசியாவின் புகழ்பெற்ற கலங்கரை விளக்கமான ரச்சாடோ முனை கலங்கரை விளக்கம் அமைந்துள்ளது. 

பெங்காலான் கெம்பாஸ் வரலாற்று வளாகம் (*Pengkalan Kempas Historical Complex*)  அல்லது கெம்பாஸ் கோட்டை இங்குதான் உள்ளது. இந்தக் கோட்டை **கெராமட் ஊஜுங் பாசிர்** என்றும் அழைக்கப்படுகிறது.

## வரலாறு

இந்த இடம் மர்மமான சில கல்லறைகளைக் கொண்ட இடம் என அறியப்படுகிறது. அந்தக் கல்லறைகளில் வாள் மற்றும் கரண்டி வடிவங்களில் பெருங்கற்கால கற்கள் பயன்படுத்தப்பட்டு உள்ளன. இந்தக் கல்லறைகள் கி.பி 2-ஆம் மற்றும் 3-ஆம் நூற்றாண்டுகளில் கட்டப்பட்டதாக இருக்கலாம் என வரலாற்று ஆசிரியர்கள் கருதுகின்றனர். 

இந்த பெருங்கற்கால கற்கள் அரபு மொழி மற்றும் சுமத்திரா எழுத்துக்களைச் சார்ந்த செதுக்கல்களைக் கொண்டுள்ளன.

### ஆதித்திய வர்மாவின் கல்வெட்டு

* கல் 1: அரபு எழுத்துக்களுடன் இந்து சமயம் சார்ந்த கல்வெட்டு. 
* கல் 2: கி.பி 137-ஆம் ஆண்டு சுமத்திரா ஆதித்திய வர்மாவின் கல்வெட்டு.

பெங்காலான் கெம்பாஸ் கல்வெட்டுகள், பொதுவாக சுமத்திராவின் புவேட் புலோபியூட் (Puet-plohpeut) வளாகத்தில்; பண்டைய அரபு மொழி, சமசுகிருத மொழியில் எழுதப்பட்ட எழுத்துக்களை  சார்ந்து இருக்கின்றன. 

1457-1477-ஆம் ஆண்டுகளில் மலாக்கா சுல்தானகத்தின் சுல்தான் மன்சூர் ஷா ஆட்சியின் போது அவரை எதிர்த்த சேக் அகமது மஜ்னுன் என்ற மதத் தலைவரின் கல்லறையும் இங்கே உள்ளது. சேக் அகமதுவின் கல்லறை ”கெரமாட் சுங்கை ஊடாங்” என்று அழைக்கப்படுகிறது.

### ரச்சாடோ முனை கலங்கரை விளக்கம்

1511-இல் மலாக்காவைக் கைப்பற்றிய பிறகு, போர்த்துகீசியர்கள் அதன் கப்பல்களுக்கு வழிகாட்ட ஒரு கலங்கரை விளக்கத்தை உருவாக்க விரும்பினார்கள். தஞ்சோங் துவான் தேர்ந்தெடுக்கப்பட்டது. அதற்கு கேப் ரச்சாடோ *(Cape Rachado)* என்று பெயரிடப்பட்டது.  

பின்னர், 1528 - 1529ஆம் ஆண்டுகளுக்கு இடையில் ஒரு கலங்கரை விளக்கம் கட்டப்பட்டது. அதன் பின்னர் மூன்று நாட்டவர்கள்; போர்த்துகீசியர்கள், டச்சுக்காரர்கள், பிரித்தானியர்கள் கவனத்திலும் கண்காணிப்பிலும் இந்தக் கலங்கரை விளக்கம் இருந்து வந்துள்ளது.

* **1529 - 1641**-ஆம் ஆண்டுகளில், போர்த்துகீசியர்கள்
* **1641 - 1824**-ஆம் ஆண்டுகளில் டச்சுக்காரர்கள்
* **1824 - 1957**-ஆம் ஆண்டுகளில் பிரித்தானியர்கள்

இந்த இடம் தற்போது மலேசிய தேசிய பாரம்பரிய சட்டம் 2005-இன் கீழ் *தேசிய பாரம்பரிய வளாகம்* என மலேசிய சுற்றுலா, கலை மற்றும் பண்பாட்டு அமைச்சினால் பதிவு செய்யப்பட்டுள்ளது. 

## மேற்கோள்கள்

## மேலும் காண்க
* போர்டிக்சன் மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
பிரம்ராசோக்

thumb| பிரம்ராசோக்கின் ஓவியம்
**பிரம்ராசோக்** (*Bramrachokh*) அல்லது **பிராம் பிராம் சௌக்** என்பது காஷ்மீரி நாட்டுப்புற கதைகளின்படி,  பாழடைந்த காட்டுப்பகுதிகளிலும், மலை உச்சியிலும் வசிக்கும் ஓநாய் போன்ற புராண உயிரினமாகும். கடும் குளிரில் இவ்வுயிரினம் தனது தலையில் தீ எரியும் பானையை வைத்து, மலையேறும் மக்களை வழித்தவறப்பண்ணும் என நம்பப்படுகிறது. 

பெரிய, வயதான உருவத்திலும், உடல் முழுவதும் முடி நிறைந்த தோற்றத்திலும் இவ்வுயிரினம் இருப்பதாகவும்,  அதன் தலையில் தீயிருக்கும் பானையைச் சுமந்து வருவதாகவும், அதன் நெற்றியில்  வலுவான, பிரகாசமான கண் உள்ளதாகவும் அசுரன் என அங்குள்ள மக்களால் நம்பப்படும் இது, இரவுநேரங்களில் பள்ளத்தாக்குகளில் உள்ள வீடுகளை தீ வைத்து கொளுத்தும் எனவும், மலையேறும் பயணிகளை, தீப்பானையை காட்டி ஏமாற்றி, வழியை மாற்றி இரவும் பகலும் பயணம் செய்ய வைத்து ஒருபோதும் அவர்கள் இலக்கை அடைய விடாதபடி தொந்தரவு செய்யும் எனவும் கதைகள் கூறப்படுகின்றன. 

மலையின் கீழிருக்கும்  குழந்தைகள் அடிக்கடி தங்கள் வீட்டின் ச னல்களுக்கு அருகில் உட்கார்ந்து, ஒளி எரியும் மற்றும் அணையும் தொலைதூர மலை முகடுகளைப்  பார்த்து, தங்கள் நண்பர்களிடம் "ராச்சோக்" தெரிவதாக விளையாடுவது அங்குள்ள வழக்கமாகும். 

ரண்டாஸ் சூனியக்காரி, அகர் பச்சின் எனப்படும் தொன்மப் பறவை இவைகளோடு, பிராம் பிராம் சவுக்கும் காஷ்மீரி பள்ளத்தாக்கு மக்களிடையே நம்பப்படும் புராண கதாபாத்திரமாகும்.

## மேற்கோள்கள்

பகுப்பு:காசுமீரப் பண்பாடு
அசன்தேவி

**அசன்தேவி** அல்லது **அசன்பீபி** (*Asanbibi*, ) என்பது தென் மேற்கு வங்காளத்திலும் தெற்கு வங்காளதேசத்திலும் வணங்கப்படும், நாட்டுப்புற தெய்வமாகும்.

இவருடன் இணைந்து, ஒலாதேவி (காலராவிற்கான தெய்வம்), அஸ்கைபிபி , சந்த்பிபி , பஹதாபிபி , ஜெதுன்பிபி மற்றும் ஜோலைபிபி  ஆகிய ஏழு பேருமே வணங்கப்படுகிறார்கள். எழுவரும் இணைந்து சத்பீபி என்று அழைக்கப்படுகின்றனர். இந்த ஏழு நாட்டுப்புற தெய்வங்களும் கிராமப்புறங்களில் அதிக அளவில் வணங்கப்பட்டு வந்தது பிற்பாடு இந்த ஏழு தெய்வங்களும் லோகாயத ஆசாரத்தின் படி ஏழு நோய்களுக்கான தெய்வங்களாக மாற்றப்பட்டு வழிபட்டு வருகிறது

சிலர், இந்து சமயத்தில் கூறப்படும் சப்தகன்னியர் அல்லது **சப்தமாதர்** எனப்படும் பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆகியோரே இந்த சத்பிபி எனப்படும் ஏழு தெய்வங்கள் என்று நம்புகின்றனர், ஆனால் சப்தமாத்ரிகர்களுக்கும் சத்பிபி இடையே கிட்டத்தட்ட எந்த ஒற்றுமையும் இல்லை.  இப்படியான தெய்வங்களின் கூட்டு வழிபாடு வரலாற்றுக்கு முந்தைய இந்தியாவின்  சிந்து சமவெளி நாகரிகத்தின் முக்கிய நகர்ப்புற மையமான மொகெஞ்சதாரோவில் கண்டுபிடிக்கப்பட்ட ஒரு சுடுமண் பாண்ட முத்திரையால் அறியலாம், இது ஏழு பெண்கள் ஒன்றாக நிற்கும் உருவத்தை சித்தரிக்கிறது.

## மேற்கோள்கள்

பகுப்பு:மேற்கு வங்கத்தின் பண்பாடு
பகுப்பு:நாட்டார் தெய்வங்கள்
பாரோய்

**பாரோய்** (மலாய்; ஆங்கிலம்: *Paroi*; சீனம்: 帕罗伊) என்பது மலேசியா, நெகிரி செம்பிலான், சிரம்பான் மாவட்டத்தில்; சிரம்பான் மாநகரின் கிழக்கு புறநகர்ப் பகுதியில் உள்ள ஒரு நகரம். இங்கு பல கம்போங் குடியிருப்புகளும்; பல வீடு மனைத் திட்டங்களும் உள்ளன. 

அத்துடன் இங்கு ஏராளமான விளையாட்டு வளாகங்களும் உள்ளன. குறிப்பாக துவாங்கு அப்துல் ரகுமான் அரங்கம் என்று அழைக்கப்படும் நெகிரி செம்பிலான் மாநிலத்தின் பிரபலமான விளையாட்டு அரங்கத்தை எடுத்துக்காட்டாகச் சொல்லலாம். 2023-ஆம் ஆண்டில் மலேசிய ரிங்கிட் 1.2 மில்லியன் செலவில் புதுப்பிக்கப்பட்டது.

## பொது

மற்றொரு விளையாட்டு மையம் பாரோய் விளையாட்டு இளைஞர் மையம் ஆகும். இதன் வெட்டவெளி திடல் மலேசியாவில் முதன்முதலில் செயற்கை புல்வெளியைக் கொண்ட திடலாக அறியப்படுகிறது. 

மேலும் கூடுதலாக, இரண்டு விளையாட்டு வளாகங்கள் உள்ளன. அவை மாநில விளையாட்டு வளாகம் மற்றும் மாநில நீர் விளையாட்டு மையம்.  இவை இரண்டும் துவாங்கு அப்துல் ரகுமான் அரங்கத்திற்கு அடுத்ததாக அமைந்துள்ளன.

## போக்குவரத்து

பாரோய் நகரம், மலேசிய கூட்டரசு நெடுஞ்சாலை  மூலமாகச் சேவை செய்யப்படுகிறது. மலேசிய கூட்டரசு நெடுஞ்சாலை  பாரோய் புறநகர்ப் பகுதியை செனவாங் நகருடன் இணைக்கிறது. பாரோய் நகரத்திற்குள் டோக் டகாங் சாலை **(JKR(N)|101)** உள்ளது. இந்தச் சாலை பாரோயில் உள்ள தாமான் பாரோய் ஜெயா மற்றும் தாமான் பஞ்சோர் ஜெயா போன்ற சில வீட்டு மனைகளுக்குச் சேவை செய்கிறது. 

தோக் டகாங் சாலை (*Jalan Tok Dagang*), பாரோய் நகரத்தை மலேசிய கூட்டரசு நெடுஞ்சாலை ; மற்றும் காஜாங்-சிரம்பான் நெடுஞ்சாலை -&nbsp;**EXIT 2106** (அம்பாங்கான்) வழியாக இணைக்கிறது.

## மேற்கோள்கள்

## மேலும் காண்க
* சிரம்பான் மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
தமடே (இசைக்கருவி)

**தமடே** அல்லது **தம்டே** என்று அழைக்கப்படும் இந்த இசைக்கருவி, தென்னிந்திய மாநிலமான கர்நாடகாவின் பழைய மைசூர் மாநிலத்தில் பயன்படுத்தப்படும் நாட்டுப்புற இசைக்கருவியாகும். இக்கருவி, தமிழ்நாட்டில் இசைக்கப்படும் பறையைப் போலவே தோலால் ஆன மேளக்கருவியாகும். 

இரும்பு வளையத்தில் இறுக்கி கட்டப்பட்ட வட்ட வடிவ மேல் சட்டத்தின் மீது கட்டப்படுள்ள ஆட்டுத் தோலால் ஆன, இந்த மேளக்கருவி, தெற்கு கர்நாடகாவில் உள்ள தலித் சமூகங்களான ஹோலியாக்கள் மற்றும் மாதிகர்கள், போன்றோர்கள் மூலம் இறுதிச் சடங்குகள், கிராம திருவிழாக்கள் மற்றும் அறிவிப்புகளின் போது மட்டுமே இசைக்கப்பட்டது. இந்தியாவின் பிற பகுதிகளைப் போலவே, இறுதிச் சடங்குகள் மற்றும் தலித்துக்களுடன் தொடர்புடையது என முத்திரைக் குத்தப்பட்ட இக்கருவி, தற்போது, திருமணங்கள், எதிர்ப்புப் பேரணிகள் மற்றும் பொது விழிப்புணர்வு பிரச்சாரங்களின் போது இசைக்கப்பட்டு, அனைத்து சமூகங்களாலும் கற்றுக் கொள்ளப்பட்டு வருகிறது. இதைப் பயிற்றுவிக்க பழைய மைசூர் பகுதி முழுவதும் பல்வேறு கலைக்குழுக்கள் உள்ளன. 

இக்கருவி பாரசீக பாரம்பரியத்தைக் கொண்டுள்ளது. மொழிக்குறிப்புகளின் படி, டாம்டே/டாஃப் என்பது சசானிட் ஈரானின் மொழியிலிருந்து பெயரிடப்பட்டிருக்கலாம் எனவும், ஈரானிய பெஹிஸ்துன் குறிப்புகளின் படி, இந்த கருவி இஸ்லாத்தின் தோற்றத்திற்கு முந்தையது என்றும் நம்பப்படுகிறது. இஸ்லாமிய மதத்தில் ஆழமான வேர்களைக் கொண்டுள்ளதோடு சூஃபிஸத்துடன் இக்கருவி தொடர்புடையது. ஈரானில் மத நிகழ்வுகளின் போது இந்த கருவிகள் மூலம் இசை இசைக்கப்படுகின்றன. டாஃப் ஈரானின் ஒரு முக்கிய இசைக்கருவியாகும்.  மத்திய கிழக்கில் உள்ள குர்திஷ் பெண்களால் அவர்களின் பண்டைய காலங்களில் இசைக்கப்பட்டுள்ளது. இக்கருவியை  சுற்றிலும் மணிகளால் அலங்கரித்து, கிரேக்கத்திலும் மிகவும் பிரபலமாக பயன்படுத்தப்படுகிறது.

## மேற்கோள்கள்

பகுப்பு:இந்திய இசைக்கருவிகள்
பகுப்பு:நாட்டார் இசை
பகுப்பு:தோற் கருவிகள்
பெர்த்தாங்

**பெர்த்தாங்** நெகிரி செம்பிலான் மலாய் மொழி: *Poghotang*; (மலாய்; ஆங்கிலம்: *Pertang*; சீனம்: 葫蘆頂; ஜாவி: ڤرتڠ) என்பது மலேசியா, நெகிரி செம்பிலான் மாநிலத்தின் வடகிழக்கு பகுதியில், செலுபு மாவட்டத்தில் உள்ள ஒரு சிறுநகரம். செலுபு நெடுஞ்சாலை  இந்த நகரத்தின் முக்கிய சாலையாகும்.

மலேசியத் தலைநகர் கோலாலம்பூரில் இருந்து 118 கி.மீ. (73.3 மைல்); நெகிரி செம்பிலான் தலைநகர் சிரம்பான் நகரத்திலிருந்து 57 கி.மீ. (43.3 மைல்) தொலைவில் பெர்த்தாங் அமைந்துள்ளது. மலைகள் மற்றும் காடுகளுக்குள் மறைந்திருக்கும் இந்த நகரம் 100 ஆண்டுகளுக்கும் மேலான வரலாற்றைக் கொண்டது.

பெர்த்தாங்கிற்கு அருகில் 5 கி.மீ. தொலைவில் செலுபு தோட்டம் உள்ளது. மேலும் 5 கி.மீ தொலைவில் தித்தி எனும் புதுக்கிராமம் உள்ளது.

## வரலாறு

19-ஆம் நூற்றாண்டின் இறுதியில், பெர்த்தாங் கிராமப் பகுதி ஈயம் உற்பத்தி செய்யும் பகுதியாக விளங்கியது. அப்போதைய மலாயாவில் வாழ்ந்த சீனர்களைப் பெரிதும் கவர்ந்த இடமாக இருந்தது. ஈயச் சுரங்கங்களில் வேலை செய்ய சீனர்கள் குழுக்கள் குழுக்களாக இங்கு குடியேறினார்கள். நாளடைவில் பெர்த்தாங் நகரம் சீனர்கள் ஆதிக்கம் செலுத்தும் ஓர் ஈயச் சுரங்க நகரமாக மாறியது.

19-ஆம் நூற்றாண்டின் இறுதி வாக்கில், பிரித்தானிய காலனித்துவ ஆட்சியாளர்கள் நெகிரி செம்பிலானில் அரச அதிகாரத்தை படிப்படியாகக் கைப்பற்றினார்கள். அதன் பிறகு, பெர்த்தாங்கில் பிரித்தானியர்கள் முதலீடு செய்யத் தொடங்கினார்கள். ஈயம் தோண்டும் இரும்புக் கப்பல்களைக் கொண்டு ஈயச் சுரங்க நடவடிக்கைகளைத் தொடங்கினார்கள். காலப்போக்கில், சீன மக்களின் எண்ணிக்கை நாளுக்கு நாள் அதிகரித்தது.

### சீன குடியிருப்பாளர்கள்

அதன் விளைவாக பெர்த்தாங்கில் மக்கள் தொகை பெருகியது. உள்ளூர் பொருளாதார நடவடிக்கைகளும் வளர்ச்சி பெறத் தொடங்கின. 1920-கள் மற்றும் 1930-களில், ஈயச் சுரங்கத் தொழிலைத் தவிர, உள்ளூர்வாசிகள் வேளாண்மையில் ஈடுபட்டு, கரும்பு, அன்னாசி, வாழை, முள்நாறி மற்றும் பிற பயிர்களைப் பயிரிட்டனர். தற்போது இங்குள்ள சீன குடியிருப்பாளர்களில் பெரும்பாலோர் பெர்த்தாங் நகரின் புறநகர்ப் பகுதிகளில் வாழ்ந்து வருகின்றனர்.

### பெர்த்தாங் தோட்டத் தமிழ்ப்பள்ளி

நெகிரி செம்பிலான்; செலுபு மாவட்டத்தில் 1 தமிழ்ப்பள்ளி உள்ளது. 58 மாணவர்கள் பயில்கிறார்கள். 14 ஆசிரியர்கள் பணியாற்றுகிறார்கள்.
 

## மேற்கோள்கள்

## மேலும் காண்க
* செலுபு மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
இரிம்பிளியம்

**இரிம்பிளியம்** (*Irimbiliyam*) என்பது இந்தியாவின் கேரள மாநிலத்தில் உள்ள மலப்புரம் மாவட்டத்தில் உள்ள வளஞ்சேரிக்கு அருகிலுள்ள ஒரு மக்கள் தொகை கணக்கெடுப்பு ஊராகும்.  இந்த ஊரை ஒட்டி மங்கேரி, அங்காடி, மாஸ்கோ, சாப்பும்பாடி மற்றும் பள்ளிப்பாடி, திருநிலம் போன்ற சிறிய கிராமங்கள் நிறைய உள்ளன.

## மக்கள்தொகையியல்
 இந்திய மக்கள் தொகைக் கணக்கெடுப்பின் படி, இரிம்பிளியத்தின் மக்கள் தொகை 27075 ஆகும். இதில் ஆண்களின் எண்ணிக்கை 12898 என்றும், பெண்களின் எண்ணிக்கை 14177 என்றும் உள்ளது.

## போக்குவரத்து
இரிம்பிலியம் கிராமம் குட்டிப்புரம் நகரத்தின் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண்.66 எடப்பல் வழியாக செல்கிறது. அச்சாலையானது வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் குட்டிப்புரம் மற்றும் பள்ளிபுரம் தொடருந்து நிலையங்கள் ஆகும்.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
பாலோப்சிசு இம்பிரிகேட்டா

***பாலோப்சிசு இம்பிரிகேட்டா*** (தாவர வகைப்பாட்டியல்: *Phaulopsis imbricata*) என்ற புதர் வகைத் தாவரம் ஆப்பிரிக்காவின் தாவரவளத்தில் அமைந்துள்ளது. இது *இமயமலை உரூலியா* (*Himalayan ruellia*) எனவும் அழைக்கப்படுகிறது. இதன் இலைகள் எதிர் இலைகளாவும், இரண்டிரண்டாக அமைந்துள்ளன. ஒரு இணை இலைகளை விட, அடுத்த இலை இணை பெரியதாக இருக்கின்றன. அடிப்புற இலைகள் ஒரே அளவிலும் காணப்படுகின்றன.

## மேற்கோள்கள்

## வெளியிணப்புகள்

* Where seen
* 

பகுப்பு:முண்மூலிகைக் குடும்பம்
யசுட்டிசியா புரோசுட்ராட்டா

**யசுட்டிசியா புரோசுட்ராட்டா** (தாவர வகைப்பாட்டியல்: *Justicia prostrata') என்பது  [[முண்மூலிகைக் குடும்பம்|முண்மூலிகைக் குடும்பத்திலுள்ள]] ஒரு வகை [[பூக்கும் தாவரம்|பூக்கும் தாவரமாகும்]]. இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “[[ரோசுடெல்லுலேரியா]]” [[பேரினம் (உயிரியல்)|பேரினத்தின்]], ஒரு [[இனம் (உயிரியல்)|இனமாக]] இத்தாவரம் உள்ளது. [[இனம் (உயிரியல்)|இத்தாவரயினம்]] குறித்த முதல் ஆவணக்குறிப்பு, 1924 ஆம் ஆண்டு வெளிவந்துள்ளது. [[இந்தியா]]வின் [[அகணிய உயிரி|அகணிய தாவரமாக]] இவ்வினம் உள்ளது. புண்களை குணப்படுத்தும் மூலிகையாக  பாரம்பரிய மருத்துவத்திலும், ஆய்வுகளிலும் பயனாகிறது.மரபியல் ஆய்வு அடிப்படையில் நடந்த ஆய்வுகளின் படி, வகைப்பாட்டியலில் இதன் இடமும், பெயரும் (*Rostellularia diffusa var. prostrata'') மாற்றப்பட்டுள்ளது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
பகுப்பு:படிமங்களில்லா தாவரவியல் கட்டுரைகள்
சம்பாய் சோரன்

**சம்பாய்** **சோரன்** (*Champai Soren*) ஓர் இந்திய அரசியல்வாதியும் சார்க்கண்டின் 7வது முதலமைச்சரும் ஆவார். பிப்ரவரி 2024 முதல் முன்னாள் முதல்வர் ஹேமந்த் சோரன் இந்திய அமலாக்க இயக்குநரகத்தால்  கைது செய்யப்பட்ட பின்னர் இப்பதவியினை ஏற்றார். இவர் சார்கண்ட் முக்தி மோர்ச்சா உறுப்பினராகவும், சராய்கேலா சட்டமன்றத் தொகுதியின் சட்டமன்ற உறுப்பினராகவும் உள்ளார். முன்னதாக இவர் 2வது ஹேமந்த் சோரன் அமைச்சரவையில் போக்குவரத்து, பழங்குடியினர் மற்றும் பட்டியல் சாதி மற்றும் பிற்படுத்தப்பட்டோர் நலன் அமைச்சராகப் பணியாற்றினார்.

## வகித்தப் பதவிகள்
சம்பாய் சோரன் ஜார்க்கண்ட் சட்டமன்றத்தில் 4 முறை சட்டமன்ற உறுப்பினராகப் பதவியிலிருந்தவர்.

## மேற்கோள்கள்
https://mobile.twitter.com/champaisoren

பகுப்பு:வாழும் மக்கள்
பகுப்பு:ஜார்க்கண்டு மாநில முதல்வர்கள்
பகுப்பு:ஜார்க்கண்ட் அரசியல்வாதிகள்
பகுப்பு:பட்டியல் பழங்குடி நபர்கள்
பிரகாஷ் ஜர்வால்

**பிரகாஷ் ஜார்வால்** (*Prakash Jarwal*) என்பவர் ஆம் ஆத்மி கட்சியைச் சேர்ந்த இந்திய அரசியல்வாதி ஆவார்.  இவர் தற்போது தில்லி மாநில சட்டமன்றத்தில் தியோலி தொகுதியை பிரதிநிதித்துவப்படுத்துகிறார்.

ஜார்வால் ஆம் ஆத்மி கட்சியின் 25 வயதே ஆன இளைய வேட்பாளராவார்.  ஜர்வால் ஒரு பன்னாட்டு நிறுவனத்தில் உதவி மேலாளர் வேலையை விட்டுவிட்டு, ஊழல் எதிர்ப்பு இயக்கத்திலும் பின்னர் ஆம் ஆத்மியிலும் சேர்ந்தார். டெல்லி குடிநீர் வாரியத்தின் இளநிலை பொறியாளர் மீது தாக்குதல் நடத்தியதாக ஜார்வால் சிறையில் அடைக்கப்பட்டுள்ளார்.

2017 சூலை 21 அன்று, ராஷ்டிரவாதி ஜனதா கட்சியின் உறுப்பினராகக் கூறப்படும் ஒரு பெண்ணைத் துன்புறுத்தியதற்காக ஜார்வால் மீது வழக்குப் பதிவு செய்யப்பட்டது.

பிப்ரவரி 20, 2018 அன்று, முதல்வர் அரவிந்த் கெஜ்ரிவாலின் வீட்டில் அவரை அறைந்து தவறாகப் பயன்படுத்தியதாக ஜார்வால் மற்றும் சக சட்டமன்ற உறுப்பினர் அமனதுல்லா கான் மீது டெல்லி தலைமைச் செயலாளர் அன்ஷு பிரகாஷ் தாக்குதல் வழக்குப் பதிவு செய்தார். மார்ச் 9 அன்று அவருக்கு பிணை வழங்கப்பட்டது. 2021 ஆம் ஆண்டில், தில்லி நீதிமன்றம் கெஜ்ரிவால் மற்றும் பத்து ஆம் ஆத்மி சட்டமன்ற உறுப்பினர்கள் மீது தில்லி அதிகாரவர்க்கம் தாக்கல் செய்த தாக்குதல் வழக்கை தள்ளுபடி செய்து அனைத்து குற்றச்சாட்டுக்களிலிருந்தும் அவர்களை விடுவித்தது. அவர்கள் மீது " முதன்மையாக எந்த வழக்கும்" பதிவு செய்யப்படவில்லை என்று நீதிமன்றம் குறிப்பிட்டது.

ஏப்ரல் 18, 2020 அன்று, 52 வயதான மருத்துவர் ராஜேந்திர சிங் தற்கொலை செய்து கொண்டார், அவரது தற்கொலைக் குறிப்பில் ஜர்வால் தான் தனது தற்கொலைக்குக் காரணம் என்று குறிப்பிட்டிருந்தார். அதைத் தொடர்ந்து சட்டமன்ற உறுப்பினர் மீது மிரட்டி பணம் பறித்தல் மற்றும் தற்கொலைக்குத் தூண்டுதல் ஆகிய குற்றச்சாட்டுகளின் கீழ் காவல் துறையினர் வழக்குப் பதிவு செய்தனர்.

## மேற்கோள்கள்

பகுப்பு:வாழும் மக்கள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:தில்லி அரசியல்வாதிகள்
பண்டைய நினைவுச்சின்னங்கள் பாதுகாப்பு சட்டம் 1904

**பண்டைய நினைவுச்சின்னங்கள் பாதுகாப்புச் சட்டம், 1904**, என்பதுபிரிட்டிஷ் இந்தியா ஆட்சி காலத்தில், '''கர்சன் பிரபுவால்''' மார்ச் 18,1904 அன்று பண்டைய நினைவுச்சின்னங்களைப் பாதுகாப்பதற்கும், பழங்காலப் பொருட்களை பாதுகப்பாக ஒரு இடத்திலிருந்து வேறொரு இடத்துக்கு மாற்றவும் மற்றும் சில இடங்களில் அகழ்வாராய்ச்சியைக் கட்டுப்படுத்துவதற்கும், பண்டைய நினைவுச் சின்னங்கள் மற்றும் தொல்பொருள், வரலாற்று அல்லது கலை ஆர்வமுள்ள பொருட்களின் சில சந்தர்ப்பங்களில் பாதுகாப்பு மற்றும் கையகப்படுத்தலுக்கும் ஏற்பாடு செய்ய வேண்டி நிறைவேற்றப்பட்ட சட்டமாகும். இந்தச் சட்டத்தை அடிப்படையாகக் கொன்டே, இந்திய தொல்லியல் துறை பண்டைய இந்திய நினைவுச்சின்னங்களைப் பாதுகாத்து மீட்டெடுத்து வருகிறது.

## சட்ட உள்ளடக்கம்

### சட்டப் பிரிவுகள்

# குறுகிய தலைப்பு மற்றும் அளவு.
# வரையறைகள்.
# பாதுகாக்கப்பட்ட நினைவுச்சின்னங்கள்.

### பண்டைய நினைவுச்சின்னங்கள்

# ஒரு பண்டைய நினைவுச்சின்னத்தின் உரிமைகள் அல்லது பாதுகாவலர் உரிமைப் பெறுதல்.
# ஒப்பந்தத்தின் மூலம் பண்டைய நினைவுச்சின்னங்களைப் பாதுகாத்தல்.
# உடைமை இல்லாத அல்லது ஊனமுற்ற உரிமையாளர்கள்.
# ஒப்பந்தத்தை அமல்படுத்துதல்.
# சில விற்பனைகளில் வாங்குபவர்கள் மற்றும் உரிமையாளரால் செயல்படுத்தப்பட்ட கருவியால் பிணைக்கப்பட்ட உரிமையாளர் மூலம் உரிமை கோரும் நபர்கள்.
# ஒரு பண்டைய நினைவுச்சின்னத்தை பழுதுபார்ப்பதற்கு அறக்கட்டளையைப் பயன்படுத்துதல்.
# பண்டைய நினைவுச்சின்னங்களை வாங்குவது கட்டாயமாகும்.
# பண்டைய நினைவுச்சின்னத்திற்கு அருகில் சுரங்கம் போன்றவற்றைக் கட்டுப்படுத்த மத்திய அரசுக்கு அதிகாரம்.
# சில பாதுகாக்கப்பட்ட நினைவுச்சின்னங்களைப் பராமரித்தல்.
# தன்னார்வ பங்களிப்புகள்.
# வழிபாட்டுத் தலத்தை தவறாகப் பயன்படுத்துதல், மாசுபடுத்துதல் அல்லது அவமதிப்பு ஆகியவற்றிலிருந்து பாதுகாத்தல்.
# நினைவுச்சின்னத்தில் அரசாங்க உரிமைகளை கைவிடுதல்.
# சில பாதுகாக்கப்பட்ட நினைவுச்சின்னங்களை அணுகுவதற்கான உரிமை.
# தண்டனைகள்.

### பழங்கால பொருட்களின் போக்குவரத்து

# பழங்கால பொருட்களின் போக்குவரத்தை மற்றும் விற்பனைகளைக் கட்டுப்படுத்த மத்திய அரசுக்கு அதிகாரம்.

### சிற்பங்கள், புடைப்பு சிற்பங்கள், உருவங்கள், கல்வெட்டுகள், அல்லது அது போன்ற பொருட்களின் பாதுகாப்பு

# சிற்பங்கள்,  அல்லது புடைப்பு சிற்பங்கள் போன்ற பொருட்களை ஒரு இடத்திலிருந்து வேறொரு இடத்துக்கு மாற்றவும் கட்டுப்படுத்தம் மத்திய அரசுக்கு அதிகாரம்.
# சிற்பங்கள், அல்லது அது போன்ற பொருட்களை அரசு வாங்குதல்.

### தொல்லியல் அகழ்வாராய்ச்சி

# பாதுகாக்கப்பட்ட பகுதிகளை அறிவிக்க மத்திய அரசுக்கு அதிகாரம்.
# பாதுகாக்கப்பட்ட பகுதியில் நுழைந்து அகழ்வாராய்ச்சி செய்ய அதிகாரம்.
# பாதுகாக்கப்பட்ட பகுதிகளில் தொல்பொருள் அகழ்வாராய்ச்சியை ஒழுங்குபடுத்தும் விதிகளை உருவாக்க மத்திய அரசுக்கு அதிகாரம்.
# பாதுகாக்கப்பட்ட பகுதியை பெறுவதற்கான அதிகாரம்.

### பொது

# சந்தை மதிப்பு அல்லது இழப்பீட்டு மதிப்பீடு.
# அதிகார வரம்பு.
# விதிகளை உருவாக்க அதிகாரம்.
# சட்டத்தின் கீழ் செயல்படும் அரசு ஊழியர்களுக்கு பாதுகாப்பு.

## மேற்கோள்கள்

* சட்டத்தின் உரை
பகுப்பு:இந்தியத் தொல்லியல்
தச்சடம்பன்

**தச்சடம்பன்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது மாங்குளத்துக்குக் கிழக்கே சுமார் 10 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
சசிகலா சின்கா

**சசிகலா சின்கா** ஓர் இந்திய அறிவியலாளர், இந்திய அதிநவீன ஏவுகணை பாதுகாப்பு திட்டத்தின் ஒரு பகுதியான எண்டோ-அட்மாஸ்பெரிக் இடைகுறுக்கீடு ஏவுகணை மேம்பட்ட பகுதி பாதுகாப்பு திட்டத்தில் திட்ட இயக்குநராகவும் இவர் அறியப்பட்டவர். 2019ஆம் ஆண்டு நிலவரப்படி, இவர் பாதுகாப்பு ஆராய்ச்சி மற்றும் மேம்பாட்டு அமைப்பில் 'விஞ்ஞானி எச்' நிலைக்குத் தரப்படுத்தப்பட்டார். இவரின் கீழ் 300 அறிவியலாளர்கள் செயல்படுகின்றனர்.

## வாழ்க்கை
தமிழகத்தின் மதுரையில் பிறந்தவர் சசிகலா சின்கா. இவரின் தந்தை ஒரு தரைப்படை பொறியாளர். இதனால் இவர் இந்தியா முழுவதும் வேலையின் காரணமாகப் பயணம் செய்தார். இவர் செகந்திராபாத்தில் உள்ள தூய ஆன்ஸ் உயர்நிலைப் பள்ளி, தூய பிரான்சிசு மகளிர் கல்லூரி மற்றும் ஐதராபாத்தில் உள்ள உசுமானியா பல்கலைக்கழகம் ஆகியவற்றில் பயின்றார். இவர் பாதுகாப்பு மேம்பாட்டு ஆராய்ச்சி அமைப்பில் சேர்ந்து, ஒரு வருடத்திற்குள் பதவி விலகி காரக்பூர், இந்தியத் தொழில்நுட்ப நிறுவனத்தில் பொறியியல் முதுகலைப் படிப்பை முடித்தார், இங்கு இவர் தனது வாழ்க்கைத் துணைவரையும் சந்தித்தார். இதற்குப் பிறகு இவர் நுண்ணலைப் பொறியியலாளர் சங்கத்தில் சேர்ந்தார். ஆனால் 1989-இல் தனது முதல் மகள் பிறந்த பிறகு வெளியேறினார். இவரின் கணவர் இந்தியக் கடற்படை அதிகாரி. இவர்களுக்கு இரண்டு மகள்கள் இருந்தனர். 1997இல், இவரின் கணவர் வாகன விபத்தில் இறந்தார்.

சின்கா 1997-இல் ஒப்பந்த அடிப்படையில் மீண்டும் பாதுகாப்பு மேம்பாட்டு ஆராய்ச்சி அமைப்பின் ஏவுகணை ஆராய்ச்சி மையமான இமாரத் ஆராய்ச்சி மையத்தில் சேர்ந்தார். மேலும் 2001-இல் முழுநேர அறிவியலாளராகப் பதவியில் சேர்ந்தார். இவர் 'வானொலி அதிர்வு உணர்வி துணை அமைப்பில்' பணிபுரியத் தொடங்கினார். இதற்காக இவரது குழுவிற்கு 2007-இல் அக்னி விருது வழங்கப்பட்டது. 2012-இல் இவர் மேம்பட்ட வான் பாதுகாப்பு திட்டத்தின் திட்ட இயக்குநராக இருந்தார். 2017-இல் சுமார் 300 ஆராய்ச்சியாளர்கள் கொண்ட குழுவை வழிநடத்தினார். வானூர்தி, *ரேடாம்* மற்றும் கதிரலைக் கும்பா குறுக்குவெட்டுகளை மேம்படுத்துவதில் நிபுணத்துவம் பெற்றவர், சின்கா.

## மேற்கோள்கள்

பகுப்பு:வாழும் மக்கள்
பகுப்பு:தமிழக அறிவியலாளர்கள்
குமாரராசு அட்சமாம்பா

**குமாரராசு அட்சமாம்பா** (*Komarraju Atchamamba*)(6 செப்டம்பர் 1906 - 20 அக்டோபர் 1964)   ஓர் இந்திய வழக்கறிஞர், மகப்பேறு மருத்துவர், மகளிர் மருத்துவ நிபுணர், அரசியல்வாதி மற்றும் முன்னாள் நாடாளுமன்ற உறுப்பினர் ஆவார்.

## இளமை
கொமர்ராஜு அட்சமாம்பா 1906 ஆம் ஆண்டு குண்டூரில் வரலாற்றாசிரியர் குமாரராசு வெங்கட லட்சுமண ராவின் மகளாகப் பிறந்தார். அட்சமாம்பா இந்திய சுதந்திரப் போராட்டத்தில் பங்கேற்றார். 1924-இல் காக்கிநாடாவில் நடைபெற்ற இந்திய தேசிய காங்கிரசு மாநாட்டில் பெண் தொண்டர்களின் மாணவர் தலைவராக இருந்தார்.

## அரசியல்
1928ஆம் ஆண்டில், சென்னை நகரில் சைமன் குழுவிற்கு எதிராக பெண் மாணவர்களின் கருப்புக் கொடி ஆர்ப்பாட்டத்தின் தலைவராகவும் அட்சமாம்பா இருந்தார். 1943-1948 காலகட்டத்தில், இவர் இந்தியப் பொதுவுடமைக் கட்சியின் உறுப்பினராக இருந்தார். அட்சமாம்பா 1948-இல் இந்திய தேசிய காங்கிரசு கட்சியில் சேர்ந்தார். 1957-இல், விஜயவாடாவிலிருந்து இந்திய தேசிய காங்கிரசை பிரதிநிதித்துவப்படுத்தி 2வது மக்களவைக்கு உறுப்பினராகத் தேர்ந்தெடுக்கப்பட்டார்.

தெலுங்கில் *பிரசுதி - சிசு போஷனா என்ற* புத்தகத்தை அவர் எழுதியுள்ளார். இது குழந்தைகளின் வளர்ச்சியைப் பற்றிய பாரம்பரிய தவறான எண்ணங்களை அகற்றுவதை நோக்கமாகக் கொண்டது. *மகிளா* என்ற பெண்களுக்கான இதழையும் வெளியிட்டார். இவர் 1940-இல் வி. வெங்கடராம சாசுத்திரியை மணந்தார். இந்த இணையருக்கு தான்யா என்ற மகள் பிறந்தார்.

## இறப்பு
அட்சமாம்பா 20 அக்டோபர் 1964இல் இறந்தார். 2006இல், இவரது பிறந்த நூற்றாண்டு விழா ஐதராபாத்தில் நடைபெற்றது.

## மேற்கோள்கள்

## வெளி இணைப்புகள்
* Dr. Komarraju Atchamamba at Lok Sabha

பகுப்பு:இந்திய மகப்பேறியலாளர்கள்
பகுப்பு:1964 இறப்புகள்
பகுப்பு:1906 பிறப்புகள்
பகுப்பு:2ஆவது மக்களவை உறுப்பினர்கள்
பகுப்பு:20 ஆம் நூற்றாண்டு இந்தியப் பெண் வழக்கறிஞர்கள்
1-புளோரோநாப்தலீன்

**1-புளோரோநாப்தலீன்** (*1-Fluoronaphthalene*) என்பது C10H7F என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஓர் அரோமாட்டிக்கு சேர்மமான இது நாப்தலீன் வழிப்பெறுதி கரிமபுளோரின் சேர்மமாகக் கருதப்படுகிறது.

## தயாரிப்பு
செலக்ட்புளோர் என்ற வர்த்தகப் பெயரால் அழைக்கப்படும் புளோரின் வழங்கியை நாப்தலீனுடன் சேர்த்து வினைபுரியச் செய்தால் 1-புளோரோநாப்தலீன் உருவாகும்.

## பண்புகள்
1-புளோரோநாப்தலீன் என்பது நிறமற்ற ஓர் எரியக்கூடிய நீர்மமாகும். இது தண்ணீரில் கரையாது..

## பயன்கள்
1-புளோரோநாப்தலீன் மூவிணைய-பியூடைல்லித்தியம் என்ற இடைநிலை உத்வியுடன்  6-பதிலீடு செய்யப்பட்ட பினாந்திரிடீன்கள் தயாரிக்க பயன்படுகிறது. மனித இரத்தத் தட்டணுக்களில் செரோடோனின் மற்றும் நோர்பைன்பிரைன் உறிஞ்சுதலை தடுக்கும் எல் ஒய்248686  என்ற புதிய ஒரு தடுப்பியை தயாரிக்கவும் இது பயன்படுகிறது. 

1-புளோரோநாப்தலீன் செவ்வாய் கோள் அறிவியல் ஆய்வகமான  கியூரியோசிட்டி தரையுளவியின் பெட்டிகளில்  பொருத்தப்ட்ட கரிம பொருள்கள் சரிபார்க்கும் பொருளின் ஓர் அங்கமாகவும் பயன்படுத்தப்பட்டது. இது செவ்வாய் கிரகத்தில்  கருவி தொகுப்பில் உள்ள மாதிரி பகுப்பாய்வை அளவீடு செய்வதற்குப் பயன்படுத்தப்படுகிறது. மேலும், இது பூமியில் இயற்கையில் காணப்படாத ஒரு செயற்கை கரிம சேர்மமாகும்.

## மேலும் காண்க
*1-புரோமோநாப்தலீன்
*1-குளோரோநாப்தலீன்

## மேற்கோள்கள்

பகுப்பு:புளோரோ அரீன்கள்
பகுப்பு:1-நாப்தைல் சேர்மங்கள்
மரக்கரை

**மரக்கரை** (*Marakkara*) என்பது இந்தியாவின் கேரள மாநிலத்தின், மலப்புரம் மாவட்டத்தில் திரூர் வட்டத்தில் உள்ள குட்டிப்புரம் ஊராட்சி ஒன்றியத்தில் உள்ள ஒரு கிராம ஊராட்சி ஆகும். 

## காடாம்புழா கோயில்
மரக்கரை ஊராட்சிக்குள் பிரசித்தி பெற்ற காடாம்புழா தேவி கோயில் உள்ளது. காடம்புழா தேவி கோயில் என்பது இந்தியாவின் கேரளத்தின் மலப்புரம் மாவட்டத்தில் உள்ள கடம்புழாவில் உள்ள ஒரு இந்து கோயில் மற்றும் புனித யாத்திரை தலமாகும். இந்தக் கோவிலின் முக்கிய தெய்வம் பார்வதி/துர்கை ஆவார். இக்கோயிலில் அம்மன் சிலை இல்லை, குழியை அம்மனாக வழிபடப்படுகிறார். விநாயகப் பெருமானின் பிரசன்னம் தேவியுடன் இருப்பதாக நம்பப்படுகிறது, மேலும் சாஸ்தா மற்றும் நாக தெய்வங்களுக்கான துணை சிற்றாலயங்கள் உள்ளன. இக்கோயிலுக்கு அருகில் 'மாதம்பியர்காவு' என்ற தனி சிவன் கோவில் உள்ளது. இந்த இரண்டு கோவில்களும் மலபார் தேவசம் வாரியத்தின் கட்டுப்பாட்டில் உள்ளன.

## போக்குவரத்து
மரக்கரை கிராமம் கோட்டக்கல் நகரத்தின் வழியாக இந்தியாவின் பிற பகுதிகளுடன் இணைகப்பட்டுள்ளது. தேசிய நெடுஞ்சாலை எண்.66 தானூர் வழியாக செல்கிறது. அது வடக்கில் கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூரில் உள்ளது.

## மக்கள்தொகையியல்
2011 இந்திய மக்கள்தொகைக் கணக்கெடுப்பின் படி, மரக்கரையின் மக்கள் தொகை 40,404 ஆகும். இதில் ஆண்கள் எண்ணிக்கை 18,999 என்றும், பெண்கள் எண்ணிக்கை 21,405 என்றும் உள்ளது.

## நிர்வாகம்
மரக்கரை ஒரு கிராம ஊராட்சி ஆகும். ஊராட்சி 20 வார்டுகளாகப் பிரிக்கப்பட்டுள்ளது.

## கிராமங்கள்

## வார்டுகள்

## மேலும் பார்க்கவும்
* குட்டிப்புரம் ஊராட்சி ஒன்றியம்
*காடாம்புழா தேவி கோயில்
*வளஞ்சேரி
*எடையூர் (கேரளம்)
*கோட்டக்கல்

## மேற்கோள்கள்

பகுப்பு:மலப்புறம் மாவட்ட சிற்றூர்கள்
பகுப்பு:Coordinates on Wikidata
கிதேசு குமாரி

**கிதேசு குமாரி** (ஆங்கிலம்: *Hitesh Kumari*; ; பிறப்பு 18 மார்ச் 1942) உத்தரப்பிரதேசத்தின் பிற்படுத்தப்பட்ட தலைவர் ஆவார். இவள் லோதி இனத்தைச் சேர்ந்தவர். 1985-இல், இந்தியத் தேசிய காங்கிரசைப் பிரதிநிதித்துவப்படுத்தி, புலந்த்சகர் மாவட்டத்தில் உள்ள டிபாய் சட்டமன்றத் தொகுதியின் உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1988ல் உத்தரப்பிரதேச முதல்வர் நா. த. திவாரி இவரை நீர்வளத்துறை அமைச்சராக்கினார். புலந்த்சாகார் மாவட்டத்திலிருந்து இரண்டாவது பெண் சட்டமன்ற உறுப்பினரும், மாவட்டத்தின் முதல் பெண் அமைச்சரும் ஆவார். இவர் இந்திய வேளாண் ஆராய்ச்சிக் குழுவின் (மத்திய அரசு, வேளாண் அமைச்சகம்) உறுப்பினராகவும் நியமிக்கப்பட்டார். பின்னர் குமாரி 2007-இல் சமாஜ்வாதி கட்சியில் சேர்ந்தார். மேலும் 2015ஆம் ஆண்டில் இவர் சமாஜ்வாடி கட்சியின் மகளிர் பிரிவின் தேசிய பொதுச் செயலாளராக நியமிக்கப்பட்டார். 2021ல் சமாஜ்வாதி கட்சியின் தேசியத் தலைவர் அகிலேஷ் யாதவ் அவர்களால் தேசிய செயலாளராக நியமிக்கப்பட்டார்.

## மேற்கோள்கள்

பகுப்பு:1942 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:உத்திரப்பிரதேச மாநில அமைச்சர்கள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:வாழும் மக்கள்
2-நைட்ரோநாப்தலீன்

**2-நைட்ரோநாப்தலீன்** (*2-Nitronaphthalene*) என்பது C10H7NO2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். நைட்ரோநாப்தலீனின் அறியப்பட்டுள்ள இரண்டு மாற்றியங்களில் இதுவும் ஒன்றாகும். பீட்டா-நைட்ரோநாப்தலீன் என்ற பெயராலும் இது அழைக்கப்படுகிறது. நைட்ரோநாப்தலீனின் மற்றொரு மாற்றியம் 1-நைட்ரோநாப்தலீன் ஆகும். நாப்தலீனின் நேரடி நைட்ரோயேற்ற வினையின்  விளைபொருளாக 2-நைட்ரோநாப்தலீன் குறைந்த அளவில் தயாரிக்கப்படுகிறது. ஆனால 2-நாப்தைலமீனை ஈரசோனியமாக்கல் வினைக்கு உட்படுத்தினால் 2-நைட்ரோநாப்தலீன் தேவையான அளவுக்கு உருவாகிறது. 
 
## மேலும் காண்க
*1-நைட்ரோநாப்தலீன்

## மேற்கோள்கள்

பகுப்பு:2-நாப்தைல் சேர்மங்கள்
பகுப்பு:நைட்ரோநாப்தலீன்கள்
ஐதராக்சிநாப்தால் நீலம்

**ஐதராக்சிநாப்தால் நீலம்** (*Hydroxynaphthol blue*) என்பது C20H11N2Na3O11S3 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஓர் அசோ சாயமாக இது வகைப்படுத்தப்படுகிறது. பகுப்பாய்வு வேதியியலில் அணைவாக்க செறிவுகாணல்/உலோக செறிவுகாணல் ஆய்வுகளில் இறுதிப்புள்ளியை தீர்மானிக்க ஐதராக்சிநாப்தால் நீலம் பயன்படுகிறது

## மேற்கோள்கள்

பகுப்பு:அசோ சாயங்கள்
பகுப்பு:2-நாப்தால்கள்
பகுப்பு:கரிம சோடியம் உப்புகள்
பகுப்பு:கரிமச் சேர்மங்கள்
பகுப்பு:நாப்தலீன்சல்போனேட்டுகள்
பாகா சாதின் (2023 திரைப்படம்)

***பாகா சாதின்***  (; *Bagha Jatin*) என்பது 2023 ஆம் ஆண்டு இந்தியாவில் வெளிவந்த, வங்காள மொழியில் எடுக்கப்பட்ட,  வாழ்க்கை வரலாற்று கால அதிரடி நாடகத் திரைப்படமாகும். இப்படத்தினை, அருண் ராய் எழுதி இயக்கியுள்ளார். இப்படத்தை தேவ் என்டர்டெயின்மென்ட் வென்ச்சர்ஸின் கீழ், தேவ் மற்றும் குருபாதா அதிகாரி தயாரித்துள்ளனர். இப்படத்தில் தேவ் முக்கிய கதாபாத்திரத்தலும் சீரீசா தத்தா, சுதிப்தா சக்ரவர்த்தி, சோயப் கபீர், ரோகன் பட்டாச்சார்சி, கார்ல் ஏ. ஹார்டே மற்றும் அலெக்சாண்ட்ரா டெய்லர் ஆகியோர் முக்கிய கதாபாத்திரங்களிலும் நடித்துள்ளனர். யுகாந்தரின் சக உறுப்பினர்களுடன் இணைந்து, இந்திய சுதந்திரத்திற்காகப் போராடிய சுதந்திரப் போராட்ட வீரர் பாக் சாதினின் வாழ்க்கையை அடிப்படையாகக் கொண்டு, இப்படத்தினை நடித்துள்ளனர். இப்படத்தில் மொத்தம் 92 சுதந்திர போராட்ட வீரர்கள் நடித்துள்ளனர்.

## இதையும் காணவும்
* பாகா சாதின் (1958 திரைப்படம்)

## மேற்கோள்கள்

பகுப்பு:2023 திரைப்படங்கள்
பகுப்பு:பாகா சாதின் குறித்த திரைப்படங்கள்
பகுப்பு:இந்திய வங்காளத் திரைப்படங்கள்
1-நைட்ரோநாப்தலீன்

**1-நைட்ரோநாப்தலீன்** (*1-Nitronaphthalene*) என்பது C10H7NO2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். நைட்ரோநாப்தலீனின் அறியப்பட்டுள்ள இரண்டு மாற்றியங்களில் இதுவும் ஒன்றாகும். வெளிர் மஞ்சள் நிறத்தில் பதங்கமாகும் திண்மப் பொருளாக இது காணப்படுகிறது.  நாப்தலீனின் நேரடி நைட்ரோயேற்ற வினையின் முக்கிய விளைபொருளாக 1-நைட்ரோநாப்தலீன் தயாரிக்கப்படுகிறது. சாயங்கள் தயாரிப்பில் ஒரு முன்னோடி சேர்மமாகப் பயன்படும் நாப்தைலமீன் உற்பத்தியில் இது ஓர் இடைநிலை விளைபொருளாகவும் கிடைக்கிறது.  அமினாக மாறுவது ஓர் ஐதரசனேற்ற வினையால் செய்யப்படுகிறது.

## பாதுகாப்பு
நச்சு விளைவு வரைபடத்தில் கொழுத்த தலை மீன்களில்  1-நைட்ரோநாப்தலீனின் அளவு 4.49 என மதிப்பிடப்பட்டுள்ளது.

## மேற்கோள்கள்

பகுப்பு:1-நாப்தைல் சேர்மங்கள்
பகுப்பு:நைட்ரோநாப்தலீன்கள்
தமிழக வெற்றிக் கழகம்

**தமிழக வெற்றிக் கழகம்** (*Tamilaga Vettri Kazhagam*) என்பது தமிழ்நாட்டில் செயற்படும் ஓர் அரசியல் கட்சியாகும். பிப்ரவரி 2, 2024 அன்று, நடிகர் விஜய் இக்கட்சியைத் தொடங்கினார்.

## வரலாறு
விஜய் தனது இரசிகர் மன்றமான, விஜய் மக்கள் இயக்கத்தை புதுக்கோட்டையில் 2009 ஆம் ஆண்டு சூலை மாதம் 26 ஆம் தேதியன்று தனது ரசிகர்களை ஒருங்கிணைப்பதற்காகவும் அவர்களது நற்பணி நடவடிக்கைகளை மேற்கொள்வதற்காகவும் தொடங்கினார். 2011 சட்டமன்றத் தேர்தலில் அதிமுக பொதுச் செயலாளர் ஜெயலலிதாவையும் அவரது கூட்டணி கட்சித் தலைவர்களையும் ஆதரித்து விஜய் மற்றும் அவரது தந்தை சந்திரசேகரும் தேர்தல் பிரச்சாரம் மேற்கொண்டனர். விஜய் ரசிகர் நற்பணி மன்ற ரசிகர்களும் தேர்தல் களத்தில் வேலை செய்தனர். இத்தேர்தலில் வெற்றி பெற்ற ஜெயலலிதா, விஜய் மற்றும் அவரது ரசிகர் மன்றத்திற்கு நன்றி தெரிவித்தார்.. 2021 ஆம் ஆண்டு அக்டோபர் மாதத்தில் நடைபெற்ற  தமிழ்நாடு உள்ளாட்சித் தேர்தலில் பங்கேற்று போட்டியிட்ட விஜய் மக்கள் இயக்கம் சார்ந்த வேட்பாளர்கள் 170 தொகுதிகளில் போட்டியிட்டு 115 தொகுதிகளில் வெற்றி பெற்று மாமன்ற உறுப்பினர்களாக தேர்வாகினர்.. 2024 ஆம் ஆண்டு பிப்ரவரி மாதம் 2 ஆம் தேதியன்று 'தமிழக வெற்றிக் கழகம்' என்ற கட்சி துவங்கப்பட்டு, தேர்தல் ஆணையத்தில் அதிகாரபூர்வமாகப் பதிவு செய்ய விண்ணப்பிக்கப்பட்டது.

## தேர்தல்
தமிழக வெற்றிக் கழகம் 2024 நாடாளுமன்றத் தேர்தலில் போட்டியிடாது என்றும், எந்தக் கட்சிக்கும் ஆதரவு அளிக்காது என்றும் விஜய் தெரிவித்தார். 2026 தமிழ்நாடு சட்டமன்றத் தேர்தலில் விஜய் தலைமையில் போட்டியிட்டு வெற்றி பெற்று மக்கள் விரும்பும் அடிப்படை அரசியல் மாற்றத்திற்கு வழிவகுப்பது தனது கட்சியின் இலட்சியம், நோக்கம் என்றும் *பிறப்பொக்கும் எல்லா உயிர்க்கும்* என்கிற திருக்குறள் வரிகளுக்கு ஏற்ப தன் கட்சியின் முழக்கமாக இருக்க வேண்டும் என்றும் அவர் தெரிவித்தார்.

## முதல் மாநில மாநாடு
தமிழக வெற்றிக் கழகத்தின் முதல் மாநாடு விழுப்புரம் மாவட்டம், விக்கிரவாண்டி அருகே உள்ள வி. சாலை என்ற இடத்தில் 2024 அக்டோபர் 27 அன்று நடைபெற்றது. ஏறத்தாழ 80,000 இருக்கைகள் வரை போடப்பட்டிருந்த நிலையில் இருக்கைகளைத் தாண்டியும் தொண்டர்களின் கூட்டம் இருந்ததாக ஊடகங்கள் தெரிவித்தன. மாநாட்டின் முக்கிய நிகழ்வாக 100 அடி நீளமுள்ள கொடிக்கம்பத்தில் தனது கட்சியின் கொடியை ஏற்றிய பின் நடிகர் விஜய் தொண்டர்களிடம் உரையாற்றினார். கட்சியின் கொள்கைகளைப் பற்றி விரிவாகப் பேசிய அவர் தமிழ் தேசியமும், பெரியாரின் திராவிடமும் தனது கட்சியின் இரு முக்கிய கொள்கைகள் என அறிவித்தார். இம்மாநாட்டில், எட்டு இலட்சம் பேர் பங்கேற்றதாக மாலைமலர் செய்தி வெளியிட்டது. இரு மொழிக் கொள்கை, சமூக நீதி, சமத்துவம், மதச்சார்பின்மை, சமூகவுடைமை (சோசலிசம்) மற்றும் மக்களாட்சி (ஜனநாயகம்) போன்ற கொள்கைகளை கட்சி நிலைநிறுத்தும் என்று விஜய் கூறினார். பெரியார், அம்பேத்கர், காமராசர், வேலு நாச்சியார் மற்றும் அஞ்சலை அம்மாள் ஆகியோரை சித்தாந்த வழிகாட்டிகளாக தமிழக வெற்றிக் கழகம் ஏற்றுக்கொண்டதாக அவர் பகிர்ந்து கொண்டார். இருப்பினும், பெரியாரின் இறைமறுப்பு சித்தாந்தத்தை தவிர்த்து பிற (பெண்களுக்கு அதிகாரமளித்தல், பகுத்தறிவு சிந்தனை, சமூக நீதி, சமத்துவம்) கொள்கைகளில் கவனம் செலுத்தபோவதாகக் கூறினார்.

## கரூர் கூட்ட நெரிசல்
2025 ஆம் ஆண்டு செப்டம்பர் 27 அன்று கரூர் நகரத்தில் தமிழ்த் திரைப்பட நடிகரும்,  தவெக தலைவருமான விஜய் மேற்கொண்ட அரசியல் பரப்புரையின் போது, ஏற்பட்ட கூட்ட நெரிசலில் சிக்கி குறைந்தபட்சமாக 41 பேர் உயிரிழந்துள்ளனர், 100-க்கும் அதிகமானோர் காயமாகியுள்ளனர்.

## மேற்கோள்கள்

பகுப்பு:தமிழக அரசியல் கட்சிகள்
பகுப்பு:2024இல் நிறுவப்பட்ட அரசியல் கட்சிகள்
இரைனாகாந்தசு நசுடசு

**இரைனாகாந்தசு நசுடசு** (தாவர வகைப்பாட்டியல்: *Rhinacanthus nasutus*, *snake jasmine*,) என்ற தாவரயினம் வெப்ப வலய ஆசியத் தாவரமாகும். இது மேற்கு இந்தியப் பெருங்கடல் பகுதிகளிலும் காணப்படுகிறது. இதன் வளரியல்பு மெல்லியதாகவும், 1-2 மீட்டர் உயரங்கொண்டு நேராகவும், கிளைகளைக் கொண்டதாகவும், ஓரளவு தண்டுமுடிகளைக் கொண்டும் புதர் வகையில் இருக்கும்.  இலைகள் நீண்டும் 4–10&nbsp;செண்டிமீட்டர் நீளமுள்ளதாகவும் குறுகியும் இரு இலை நுனிகளும் குவிந்தும் காணப்படும். இதன் பூங்கொத்து விரவியும், முடிக்கொண்ட பூக்காம்புகளையும், பூக்கள் கொத்தாகவும் காணப்படுகிறது. பூக்கள் பூவிதழ்களைக் கொண்டு, அடி இதழ் வெண்மையாகவும் காணப்படுகிறது. கனியானது கவைப் போன்றும் (club-shaped), நான்கு விதைகளைக் கொண்டுமுள்ளது. பாம்புக் கடிக்கு மருந்தாகப் பயன்படுகிறது.

## மேற்கோள்கள்

## இதையும் காணவும்
* மூலிகைப் பட்டியல் (தமிழ்நாடு)
* நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
பகுப்பு:தமிழ்நாட்டின் தாவரங்கள்
அந்தரியம் (ஆடை)

[thumb|[சகுந்தலா அவரது நண்பர்களும் அந்தாரியா அணிந்திருக்கும் ராஜா ரவிவர்மாவின் ஓவியம்.]]
**அந்தரியம்** (  ) என்பது பண்டைய இந்தியாவில் பெண்களின் உடலின் இடுப்புக்கு கீழேயுள்ள பகுதிகளை மறைக்கப் பயன்படுத்தப்ப்ட்ட ஆடை வகையாகும். இது ஒரு நீளமான வெள்ளை அல்லது வண்ணப் பருத்தித்துணியைப் பட்டையாக, கால்கள் வழியாக, பின்புறம் வரித்துக்கட்டி, கால்களை தளர்வாக மூடி, பின் கால்களுக்கு முன்னால் நீண்ட மடிப்புகளாகப் கட்டி உடலை மறைக்கிறது.    

## வரலாறு
இந்த அந்தரியம் எனப்படும் ஆடை, ராமாயணம் மற்றும் மகாபாரதம் போன்ற இதிகாசங்களில் குறிப்பிடப்பட்டுள்ள பண்டைய ஆடைகளில் ஒன்றாகும்.  இந்திய துணைக் கண்டத்தில் உள்ள பல்வெறு சிற்பங்களில், குறிப்பாக இந்து கோயில்கள் மற்றும் பிற உருவப்படங்களில் இந்து தெய்வங்கள் உத்தரியம் எனப்படும் மேலாடைகள் மற்றும் அந்தாரியம் எனப்படும் கீழாடைகள்  அணிந்திருப்பதைக் காணமுடியும்.

6ஆம் நூற்றாண்டைச் சேர்ந்த, பௌத்த பாலி இலக்கியத்தில் குறிப்பிடப்பட்டுள்ளபடி, சாரி ஷாடிகா (சன்ஸ்கிருதம்ஃ ஷாடிகா) என்பதும் பண்டைய காலத்தில் பெண்கள் அணிந்திருந்த மூன்று துண்டு உடைகளில் ஒன்றான அந்தாரியத்தின் பரிணாம வடிவமாகும்.

## சொற்களஞ்சியம்
அந்தாரியா என்ற சொல் சமஸ்கிருத வம்சாவளியைச் சேர்ந்ததாகும். .

## பயன்பாடு
அந்தாரியம் பொதுவாக மெல்லிய பருத்தி அல்லது பட்டுத்துணியைக் கொண்டு செய்யப்படும். இது பொதுவாக உத்தரியத்துடன் இணைந்தே பயன்படுத்தப்படும்.

## படத்தொகுப்பு

படிமம்:Ajanta_Paintings.jpg|alt=Women in choli (blouse) and antariya c. 320 CE, Gupta Empire|சோளி ( மேலாடை) மற்றும் அந்தரியா சி.  320 CE , குப்தா பேரரசு)
படிமம்:In_Welcome_of_Buddha_-_ACCN_34-2542_-_Government_Museum_-_Mathura_2013-02-24_5941.JPG|alt=Relief depicting men in antariya and uttariya, 1st century CE|1 ஆம் நூற்றாண்டைச் சார்ந்த சிலையில், அந்தரியா மற்றும் உத்தரியா அணிந்துள்ள ஆண்கள்


## மேற்கோள்கள்

பகுப்பு:இந்திய உடைகள்
அருணாச்சலப் பிரதேச சட்டமன்றத் தொகுதிகளின் பட்டியல்

அருணாச்சலப் பிரதேச மாநிலத்தில் மொத்தம் 60 சட்டமன்றத் தொகுதிகள் உள்ளன. தொகுதிக்கு ஒரு உறுப்பினர் வீதம் மொத்தம் 60 உறுப்பினர்கள் அருணாச்சலப் பிரதேச சட்டமன்றப் பேரவைக்கு தேர்ந்தெடுக்கப்படுகின்றனர். ஆட்சி கலைக்கப்படாவிட்டால், தேர்ந்தெடுக்கப்பட்ட உறுப்பினர்களின் பதவிக்காலம் 5 ஆண்டுகள் ஆகும்.

## தற்போதுள்ள தொகுதிகளின் பட்டியல்
இந்தியத் தேர்தல் ஆணையம் 2008ஆம் ஆண்டு வெளியிட்ட நாடாளுமன்ற மற்றும் சட்டமன்றத் தொகுதிகளின் மறுசீரமைப்பு உத்தரவிற்கு பிறகான பட்டியல் கீழே கொடுக்கப்பட்டுள்ளது.

## மேற்கோள்கள்


பகுப்பு:அருணாச்சலப் பிரதேசம் தொடர்புடைய பட்டியல்கள்
பகுப்பு:இந்திய மாநிலங்களின் சட்டமன்றத் தொகுதிகளின் பட்டியல்கள்